[text en procés de redacció]

De les propostes recollides en aquest espai, les participants han
escollit per concretar en accions més detallades, les 14
següents:

Passos de zebra amb semàfors

Descripció de l’acció:

* Els passos de vianants haurien de:
* Estar dotats de semàfors amb senyals acústics per facilitar-ne
la interpretació a persones amb diversitat funcional visual
* Estar senyalitzats amb llums a terra, per tal de fer-los ben
visibles als conductors
* Estar pintats de blanc
* Ser elevats, per obligar els cotxes a reduir la velocitat

Espais per a grafitis

Descripció de l’acció:

* Es visualitza com un espai tancat on poder desenvolupar la
pràctica de l'art urbà. Caldria trobar un espai en desús per
fer-ho: al costat de La Maquinista hi ha espais mig abandonats
que podrien acollir aquest equipament.
* La idea és que en un futur es converteixi en un museu.
* Es podrien realitzar tallers i cursos de grafiti per a qui
vulgui aprendre'n. Les despeses se sufragarien amb els diners de
la venda d'entrades al museu.
* Tindria un servei de lloguer/compra de material (esprais,
pintures, mascaretes...), i es podria sufragar amb els diners de
la venda d'entrades al museu.
* Aquest espai també tindrien un pati on dur a terme altres
activitats, i seria un lloc de trobada pels joves del districte.

Reciclatge i neteja als carrers, parcs i places

Descripció de l’acció:

* Cal reforçar el personal del servei de neteja contractant més
persones treballadores.
* Cal fer més manteniment al parc de La Pegaso, està molt brut.
* Es proposa una campanya de conscienciació: cal respectar la
feina de les persones treballadores del sistema de manteniment i
informar de la necessitat de separar els residus adequadament.
* Falten papereres i contenidors pel carrer. Es proposa dotar el
barri de recollida subterrània de residus, que ocupa menys espai
i genera menys molèsties.
* Els contenidors haurien de ser accessibles per a tothom: es
proposa idear un sistema mecànic que faciliti la disposició de
les bosses de brossa en una cistella, per exemple, que
automàticament la diposités al seu lloc.
* Es poden treure aparcaments de motos per ubicar-hi contenidors.

Millorar i afegir zones verdes i parcs

Descripció de l’acció:

* Reforçar el manteniment als parcs existents del districte.
* Instal·lar: tobogans i gronxadors innovadors i fonts.
* Crear nous espais verds per trobar-se amb els amics i jugar.
Aquests espais han de ser amplis per poder córrer i han de tenir
gespa, arbres, fonts i il·luminació.
* Caldria que aquestes millores estiguessin enllestides entre
l'estiu i principis de 2022.

Millorar i afegir zones verdes i parcs

Descripció de l’acció:

* Es podria preguntar a l'alumnat dels instituts com els
agradaria que fossin les millores. Es pot enviar una carta,
penjar vídeos al tiktok, fer un concurs de dibuix amb les idees
per reformar parcs, etc.
* Ho hauria de promocionar l'ajuntament i la seu del districte.

Campanya de conscienciació (drogues, tabac…)

Descripció de l’acció:

* L'ajuntament podria programar una campanya de conscienciació
sobre l'ús de drogues en adolescents i joves als instituts,
centres esportius, entitats de lleure, escoles, etc. Es podrien
fer tallers impartits per persones que s'hagin vist afectades pel
consum de drogues i per joves que hagin patit d'alguna manera les
conseqüències de l'abús de drogues en el seu entorn. També es
podrien fer entrevistes, taules rodones, debats, etc., impulsats
des de l'administració.
* Aquests tallers es podrien fer en tota l'etapa lectiva
secundària (1r ESO fins a 2n BAT, cicles formatius, etc.)
* Caldria senyalització que recordés la prohibició de fumar i/o
consumir de drogues als parcs.

Habilitar solars o llocs abandonats pels joves

Descripció de l’acció:

* Es concreta la proposta en fer una biblioteca aprofitant alguna
edificació en desús. Ha de tenir espais diferenciats per edats:
una planta per infants de fins a 5 anys, una altra per
adolescents i joves i una altra per sales d'estudi.

Solars o llocs abandonats pels joves

Descripció de l’acció:

* Rehabilitar la fàbrica de la Mercedes, ja que està abandonada
amb pistes esportives gratuïtes: tenis, ping-pong, patí, futbol,
bàsquet, peses, barres d'exercici, cal·listènies, arbres.
* Hi hauria fonts i zones de descans.
* Caldrà: arquitectes per fer el projecte, pintors, monitors
d'esports, en horari de 17h a 20h, dissenyadors i materials.
Alguns materials es podrien demanar en préstec o reutilitzats,
com les barres d'exercici o les peses.
* Caldria 1 any per realitzar el projecte.

Reactivar edificacions parades cap a un objectiu

Descripció de l’acció:

* Es proposa un procés participatiu per trobar edificacions a mig
construir per tal de construir-hi equipaments, o bé
enderrocar-les. Aquest procés també serviria per recollir les
necessitats dels veïns/es i allò que troben a faltar.
* Per això caldria destinar part de la dotació pressupostària a
acabar les obres dels edificis a mig construir o enderrocar-los.
* A la zona de les Casernes hi ha molt espai per fer-hi
equipaments.

Piscina pública al barri

Descripció de l’acció:

* Primer caldria trobar un lloc on construir-la. Es proposa al
voltant de l'estació de La Sagrera.
* Caldria fer un disseny per una piscina coberta i una de
descoberta, una altra adaptada i una pels infants.
* Hauria de tenir un carril reservat per a persones amb mobilitat
reduïda, per tal d'assegurar que les persones usuàries del carril
siguin molestades per la resta d'usuaris.
* També hauria de tenir unes barres als laterals perquè les
persones que pateixen diversitat funcional visual puguin fer-les
servir de guia.
* Les persones grans haurien de tenir a la seva disposició un
entrenador perquè els ajudi.
* Hi hauria un bar per passar l'estona o per esperar tot prenent
alguna cosa.
* Els preus serien populars, i hi hauria oferta de cursos per
aprendre a nadar.

Vigilància als carrers

Descripció de l’acció:

* S'haurien d'instal·lar més càmeres de vigilància a bancs,
joieries, botigues cares, monuments, llocs importants i botigues
d'electrònica. Com més càmeres, menys perill.
* A més de les càmeres, reforçar la vigilància, sobretot els
diumenges que hi ha poca gent i augmenten els robatoris, així com
a la nit i als parcs.
* Els vigilants haurien d'anar en parella mixta (home-dona) per
tal que sobretot les noies se sentin més segures i acompanyades,
i evitar abusos sexuals i discriminacions.
* També caldria augmentar l'educació en qüestions de gènere als
instituts i fer campanyes per tal d'evitar situacions de
discriminació per raons de sexe, orientació sexual o de gènere.

Parcs, ateneus, casals… entre d’altres, però pensats per a joves
de +12

Descripció de l’acció:

* Es poden aprofitar espais en desús o bé renunciar a alguna
plaça per construir-hi equipaments.
* S'imagina un espai al voltant d'una plaça amb bancs i una font
al mig. En aquest espai hi ha una edificació que allotja un casal
per joves i una pista esportiva (bàsquet, futbol, voley, etc.).
Al costat també hi ha un parc o espai de trobada amb bancs,
gronxadors i fonts. I un spa o piscina per fer esport.

Parcs, ateneus, casals… entre d’altres, però pensats per a joves
de +12

Descripció de l’acció:

* Caldria habilitar una zona lúdica al districte (per exemple a
les pistes de Can Baró o al parc de la Trinitat) on hi hagi:
* Zona esportiva: tennis, futbol i taules per jugar a escacs i
menjar, zona per gossos amb fonts i instal·lacions per gossos,
zones verdes, papereres, lavabos públics, tirolina, màquines
d'exercici, zona d'escalada, tobogans per joves fins a 18 anys,
camins per passejar.
* L'ajuntament s'hauria d'encarregar de tots els aspectes del
projecte.
* Estaria destinat a joves de 12 a 18 anys. Caldria preguntar als
infants i joves com els agradaria que fos l'espai.
* Per publicitar el projecte es podria fer:
* Vídeo on apareguin infants jugant al parc i els joves de 12-18
mirant-s'ho amb cara de pena.
* El projecte s'hauria de realitzar de manera urgent.

Cobertura a tot el districte.

Descripció de l’acció:

* Millorar la xarxa de wifi gratuïta de Barcelona, de manera que
arribés inclús a les cases. A través d'una app que permetés la
connexió a la xarxa, de manera gratuïta i universal per totes les
persones que ho necessitin. Aquesta cobertura també hauria
d'arribar a les línies 9 i 10 del metro.
* Es podria finançar pagant 1€ cada mes totes les persones que en
vulguin fer ús, o bé a través dels impostos (pressupost
ajuntament). També es podria aconseguir fent un pacte amb les
companyies de telèfon, fent una festa i/o una campanya per
recollir diners, implicant a la Generalitat i al govern central.
* Caldria que estigués implementat en 1 any màxim.

Queden sense desenvolupar les següents propostes:

* Promoure la responsabilitat dels propietaris de gossos
* Incentivar la creació de botigues, restaurants... fora de l’eix
comercial del barri a través d’ofertes i rebaixes en locals,
impostos...
* Posar més fanals i amb més potència a carrers i carrerons
* Crear noves biblioteques i sales d’estudi
* Ampliar les voreres perquè transitar-hi sigui més agradable
* Arreglar o canviar el mobiliari urbà de carrers i places en mal
estat, fer campanya de conscienciació per la cura d’aquest
mobiliari
* Controlar comportaments poc cívics dels ciutadans al carrer per
evitar crits, música massa forta, baralles...
* Ampliar la plantilla del personal encarregat de recollir
animals abandonats
* Crear targetes de transport públic rebaixades, per a diferents
col·lectius (aturats, joves, estudiants, residents…)
* Habilitar aparcaments en algun dels espais abandonats del barri
* Fer més carril bici per incentivar-ne l’ús
* Crear grups (telemàtics o presencials) per posar en contacte
les persones nouvingudes entre si i amb persones ja residents a
Barcelona